पांच दशक जेल में रहने के बाद ब्लैक पैंथर के कार्यकर्ता के पैरोल पर रिहा होने की उम्मीद
पूर्व ब्लैक पैंथर और नागरिक अधिकार कार्यकर्ता 68 वर्षीय जलील अब्दुल मुंतकीम 49 साल से अधिक समय तक हिरासत में रहने के बाद रिहा होंगे। एंथनी बॉटम के रूप में पहचाने जाने वाले मुंतकीम को न्यूयॉर्क के पुलिस विभाग के दो अधिकारियों की हत्याओं के लिए पहली बार 19 साल की उम्र में क़ैद किया गया था। COVID-19 के चलते अस्पताल में भर्ती होने के बाद उन्हें 20 अक्टूबर से पहले पैरोल पर रिहा करने के लिए न्यूयॉर्क पैरोल बोर्ड ने 22 सितंबर को आदेश पारित किया। ये आदेश 24 सितंबर गुरुवार को सामने आया था।
भले ही वह साल 1993 से आजीवन कारावास की सजा के मामले पैरोल के योग्य रहे लेकिन मुंतकिम को 11 बार पहले ही उनके पैरोल अनुरोध को नकार दिया गया था। 1960 और 1970 के दशक में नागरिक अधिकारों के कार्यकर्ताओं पर सरकार और संघीय खुफिया प्रायोजित कार्रवाई के बाद मुंतकीम दशकों से जेलों में बंद दर्जनों ब्लैक पैंथर्स और अन्य कट्टरपंथी आतंकवादियों में से एक थे।
जेल में बंद होने से पहले मुंतकीम ने किशोरावस्था में ही नेशनल एसोसिएशन फॉर द एडवांसमेंट ऑफ कलर्ड पीपल (एनएएसीपी) के साथ मिलकर नागरिक अधिकार कार्यकर्ता के रूप में काम किया और सैन फ्रांसिस्को में ब्लैक स्टूडेंट यूनियन के प्रमुख आयोजकों में से एक थे।
मार्टिन लूथर किंग जूनियर की हत्या से प्रेरित होकर वह 18 साल की उम्र में ब्लैक पैंथर्स पार्टी (बीपीपी) में शामिल हो गए। एनवाईपीडी अधिकारी वेवरली जोन्स और जोसेफ ए. पियाजेंटिनी की हत्या के मामले में अगस्त 1971 में 19 साल की उम्र में मुंतकिम को और उनके साथी हरमन बेल को गिरफ्तार कर लिया गया। ये हत्या कथित तौर पर जेल में बंद नागरिक अधिकारों के कार्यकर्ता जॉर्ज जैक्सन की हिरासत में हत्या को लेकर की गई।
मुंतकिम और बेल दोनों को 1974 में हत्या के आरोपों का दोषी पाया गया और उन्हें 1993 में 22 साल की सजा मिली। फिर भी इस सज़ा ने उन्हें पैरोल लेने का पात्र बना दिया लेकिन उन्हें बार-बार नकार दिया गया। बेल की साल 2006 में न्यूयॉर्क की जेल में कैंसर से मौत हो गई।
न्यूयॉर्क में अधिक सुरक्षा वाले सुलिवन परिसर में आजीवन क़ैद की सजा काटते हुए मुतंकिम ने जेल के क़ैदियों के बीच अपने नागरिक अधिकारों का कार्य जारी रखा। उन्होंने साल 1976 में नेशनल प्रिजनर्स कैम्पेन का गठन किया और संयुक्त राष्ट्र को कई राजनीतिक क़ैदियों के बारे में जानकारी देने में महत्वपूर्ण भूमिका निभाई जिनमें से कई तो बीपीपी के उनके साथी थे।
मुंतकीम ने 11 वीं पैरोल की सुनवाई के बाद जून में अपने पैरोल को हासिल करने में सफलता पाई थी। लेकिन पैरोल आदेश को अंततः अटॉर्नी जनरल लेटिटिया जेम्स द्वारा न्यूयॉर्क शहर के पुलिस बेनेवोल्ट एसोसिएशन (पीबीए) के इशारे पर हस्तक्षेप करने के बाद रद्द कर दिया गया। पीबीए ने वर्षों से इनकी रिहाई का विरोध किया है।
अपने टेलीग्राम ऐप पर जनवादी नज़रिये से ताज़ा ख़बरें, समसामयिक मामलों की चर्चा और विश्लेषण, प्रतिरोध, आंदोलन और अन्य विश्लेषणात्मक वीडियो प्राप्त करें। न्यूज़क्लिक के टेलीग्राम चैनल की सदस्यता लें और हमारी वेबसाइट पर प्रकाशित हर न्यूज़ स्टोरी का रीयल-टाइम अपडेट प्राप्त करें।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva